বিয়েবাড়িতে সাজো সাজো রব। অতিথি আগমন। চলছে শেষ মুহূর্তের প্রস্তূতি। লাঠিতে ভর দিয়ে হাজির হলেন বরও। সঙ্গে তাঁর দুই মেয়েও। তবে তা দেখে পাত্রীপক্ষ অবাক হল না। বরং সাদর আমন্ত্রণে বরকে নিয়ে গেল ছাদনাতলায়। ধুমধাম করে হাঁটুর বয়সি পাত্রীর সঙ্গে বিয়ে করলেন বৃদ্ধ পাত্র।
একটি সর্বভারতীয় সংবাদমাধ্যমে প্রকাশিত প্রতিবেদন অনুযায়ী, রাজস্থানে সামার্দা গ্রামে ৮৩ বছরের এক বৃদ্ধ, ৩০ বছরের এক মহিলাকে বিয়ে করেছেন বলে জানা গিয়েছে। 
জানা গিয়েছে, ওই বৃদ্ধের নাম শুকরাম ভৈরব। তিনি আগেও একটি বিয়ে করেছিলেন। কিন্তু ২০ বছর আগে তাঁর ছেলে মারা যায়। শুকরাম ভৈরবের পৈত্রিক সম্পত্তি দেখাশুনা করার জন্যই একটি ছেলের দরকার ছিল। পুত্রসন্তানের জন্যই দ্বিতীয় বিয়ের করার সাধ জাগে তাঁর মনে। সূত্রের খবর, ভৈরবের দ্বিতীয় বিয়েতে সায় দিয়েছিলেন তাঁর প্রথম স্ত্রীও। সুকরাম প্রথম পক্ষের স্ত্রীর দুই মেয়ে রয়েছেন। তাঁরাও বিবাহিত বলে জানা গিয়েছে।

এই বিষয়ে অন্যান্য খবর

সদ্য বিয়ে করতে চলেছেন এমন মেয়েদের জন্য রইল কিছু বিশেষ টিপস


প্রথম পক্ষের স্ত্রীর কাছ থেকে সায় পাওয়ার পরেই ৩০ বছর বয়সি ওই মহিলাকে বিয়ে করেন সুকরাম। জানা গিয়েছে, বিয়ে উপলক্ষে আশেপাশের অন্তত ১২টি গ্রামের বাসিন্দাদের নিমন্ত্রণ করেছিলেন তিনি।
তবে গোটা ব্যাপারটি সমন্ধে কার্যত অন্ধকারে ছিলেন প্রশাসন। খবর নিয়ে ওই বৃদ্ধের বিরুদ্ধে পদক্ষেপ নেওয়া হবে বলে জানা গিয়েছে আধিকারিরদের তরফে। তবে শুধু ওই বৃদ্ধই নয়, স্বামীকে ছাদনাতলায় পাঠিয়ে ফেঁসে গেছেন তাঁর প্রথম পক্ষের স্ত্রী বাট্টুও। স্বামীর বিয়েতে সায় দেওয়ার জন্য তাঁর বিরুদ্ধে ব্যবস্থা নেওয়া হতে পারে বলে খবর জেলা প্রশাসন সূত্রে।